paragraph_text: All Eyez on Me dvostruki je studijski album američkog repera Tupaca Shakura. Na tržište je izašao 13. veljače 1996. Jedan je od najznačajnijih hip-hop albuma uopće. Album se sastoji od 27 pjesama i 4 singla. Tupac je album završio za 2 tjedna, a prodao je 566,000 kopija u prvom tjednu te tako najavio svoj veliki uspon. Sveukupno je prodano preko 20 milijuna primjeraka diljem svijeta i postiglo odlikovanje Diamond Album. Poznat je po singlima "California Love" s Dr. Dreom i po "2 of Americaz Most Wanted" sa Snoop Doggom. Album je i osvojio Soul Train Award nagradu za najbolji rap album godine, te je nominovan za Grammy nagradu 1996 godine. Mnogi ovaj album smatraju najboljim rap albumom svih vremena. Ovo je i ujedno posljednji album koji je Tupac objavio prije svoje tragične smrti 1996 godine.